Un incendiu a izbucnit în noaptea de duminică spre luni la o clădire administrativă unde îşi desfăşoară activitatea Centrul Cultural şi Judecătoria Cornetu, situată în localitatea Cornetu, judeţul Ilfov, transmite Agerpres.
Potrivit Inspectoratului pentru Situaţii de Urgenţă Bucureşti - Ilfov, incendiul s-a manifestat la nivelul mansardei pe o suprafaţă de aproximativ 1.500 metri pătraţi.
Nu s-au înregistrat victime.
"Intervenim pentru stingerea unui incendiu produs la o clădire administrativă unde îşi desfăşoară activitatea Centrul Cultural şi Judecătoria Cornetu, situată pe Şoseaua Alexandriei, localitatea Cornetu, judeţul Ilfov. Acţionăm pentru localizarea incendiului atât din exteriorul clădirii, cât şi din interior'', informează luni reprezentanţii ISUBIF.
În jurul orei 05:00 incendiul a fost localizat, în continuare lucrându-se la decopertare şi lichidare.
Nu sunt victime.
Au intervenit 14 autospeciale de stingere, 4 cisterne, 3 autospeciale de intervenţie şi salvare de la înălţime, o autospecială de descarcerare şi 2 ambulanţe SMURD.